แสบคูณสอง
รายการ แสบคูณสอง ออกอากาศครั้งแรกเมื่อวันเสาร์ที่ 1 กุมภาพันธ์ พ.ศ. 2540 ท 
รายการแสบคูณสอง เป็นรายการโทรทัศน์ลำดับแรกที่ผลิตโดย บริษัท ทริปเปิ้ล ทู จำกัด ออกอากาศครั้งแรกเมื่อวันเสาร์ที่ 1 กุมภาพันธ์ พ.ศ. 2540 ทางสถานีวิทยุโทรทัศน์ไทยทีวีสีช่อง 3 (1 กุมภาพันธ์ พ.ศ. 2540—28 สิงหาคม พ.ศ. 2541) ทุกวันเสาร์ เวลา 14.30 - 15.30 น. ต่อมาในวันที่ 5 พฤษภาคม พ.ศ. 2540 รายการได้เพิ่มเวลาออกอากาศเป็น 2 ชั่วโมง เพิ่มเกมต่างๆ และมีการเพิ่มรางวัลอีกมากมาย โดยย้ายมาออกอากาศในวันจันทร์ เวลา 22.00 - 00.00 น. ในเดือนพฤษภาคม - กันยายน 2540 และวันศุกร์ เวลา 22.00 - 00.00 น. ในเดือนตุลาคม 2540 - สิงหาคม 2541 โดยเริ่มออกอากาศเมื่อวันศุกร์ที่ 3 ตุลาคม พ.ศ. 2540 ตามลำดับ ต่อจากนั้นได้ย้ายไปออกอากาศทางสถานีโทรทัศน์สีกองทัพบกช่อง 7 (3 กันยายน พ.ศ. 2541—11 มกราคม พ.ศ. 2544) รายการได้ย้ายวันและเวลาออกอากาศ พร้อมทั้งลดเวลาเหลือ 85 นาที ในวันพฤหัสบดี เวลา 22.20 - 23.45 น. และยุติการออกอากาศในวันที่ 11 มกราคม พ.ศ. 2544 โดยแทนที่ด้วยรายการ เกมพันหน้า
Ghost Trick: Phantom Detective
Ghost Trick สร้างโดย Shu Takumi ซึ่งเป็นผู้สร้างเกมตระกูล "Ace Attorney" ที่โด่งดัง โดย Shu Takumi ได้กล่าวกับนิตยสาร Famitsu ไว้ว่า "ผมมีความคิดในการสร้างเกมนี้เมื่อ 5 ปีที่แล้ว พวกเรากำลังดำเนินการสร้างเกม Ace Attorney ภาค 3 และคิดต่อไปว่าจะทำอะไรดี ผมจึงได้คิดถึงเกมสืบสวนอีกแบบที่แตกต่างจาก Ace Attorney" แต่เดิมนั้นเกม Ghost Trick ได้ใช้ชื่อ ""Ghost Spy"" มาก่อน และได้เปลี่ยนมาเป็น ""Ghost Trick: Phantom Detective"" ในภายหลัง การจัดจำหน่ายรุ่นนินเทนโด ดีเอสได้มีขึ้นในประเทศญี่ปุ่น เดือนธันวาคม พ.ศ. 2553 และภายหลังก็ได้จัดจำหน่ายรุ่นบนไอโอเอสไปทั่วโลกในวันที่ 2 กุมภาพันธ์ พ.ศ. 2555 โดยสามารถเล่น 2 ด่านแรกได้โดยไม่คิดค่าใช้จ่าย ส่วนด่านที่เหลือต้องซื้อเพิ่ม